stanford-oval/wikipedia huggingface dataset:
Ionisidos

Ionisidos on vahvan sähköisen vetovoiman ilmentymä, jota esiintyy negatiivisten ja positiivisten ionien välillä. Ionisidosten muodostamaa yhdistettä kutsutaan ioniyhdisteeksi tai suolaksi. Poolisen kovalenttisen sidoksen ja ionisidoksen rajaksi määritellään usein elektronegatiivisuusero 1,7. Mikäli atomien elektronegatiivisuuksien välinen ero on tämän verran tai korkeampi, on sidoksella selkeä ioniluonne. Selvää rajaa kovalenttisen ja ionisidoksen välillä ei kuitenkaan ole, koska elektronegatiivisuuseron kasvaessa sidoksen ioniluonne kasvaa asteittain. Ionisidos on vahva sidostyyppi, mistä johtuen ioniyhdisteillä on korkea sulamis- ja kiehumispiste.
Ionisidos muodostuu elektropositiivisen metallin ja elektronegatiivisen epämetallin tai moniatomisen ionin välille. Moniatominen ioni on muodostunut kovalenttisin sidoksin toisiinsa liittyneistä atomeista. Elektronegatiivisempi osapuoli vetää sidoselektroneja niin voimakkaasti puoleensa, että ne käytännössä siirtyvät sille kokonaan. Tällöin elektropositiivinen ioni (kationi) saa positiivisen varauksen ja elektronegatiivinen ioni (anioni) puolestaan negatiivisen varauksen.
Ioniyhdisteessä jokainen ioni pyrkii saamaan lähelleen mahdollisimman monta erivarauksista ionia ja pitämään samanvarauksiset ionit mahdollisimman etäällä. Tästä seuraa, että ioniyhdiste kiteytyy sopivissa olosuhteissa säännölliseksi kolmiulotteiseksi hilarakenteeksi, ionihilaksi. Ionihila pysyy koossa sähköisten vetovoimien vaikutuksesta.
Hyvä esimerkki suolasta on natriumkloridi eli ruokasuola. Se koostuu Na+- ja Cl--ioneista, joiden elektronegatiivisuusero on 2,1. Natriumkloridilla on kuutionmuotoinen ionihila, jossa kukin kloridi-ioni sitoutuu kuuteen natriumioniin ja kukin natriumioni vastaavasti kuuteen kloridi-ioniin.
Kiteiset ioniyhdisteet ovat yleensä heikkoja sähkönjohteita, sillä niillä ei ole vapaita varauksenkuljettajia, kuten elektroneja. Suolojen vesiliuokset ja sulatteet sen sijaan johtavat usein hyvin sähköä.
Aiheesta muualla

Opetus TV: Ionisidos
Itsik Fefer

Itsik Fefer, Albert Einstein ja Solomon Mihoels Yhdysvalloissa vuonna 1943.
Itsik (Isaak Solomonovitš) Fefer (ven. Ицик (Исаак Соломонович) Фе́фер, 23. syyskuuta 1900 Kiovan läänin Zvenigorodkan kihlakunnan Špola – 12. elokuuta 1952 Moskova) oli jiddišinkielinen neuvostoliitonjuutalainen runoilija ja yhteiskunnallinen vaikuttaja.
Itsik Fefer syntyi opettajan perheeseen ja kävi koulua kotona. Vuonna 1917 hän liittyi Bundiin ja vuonna 1919 kommunistiseen puolueeseen taistellen vapaaehtoisena puna-armeijassa. Myöhemmin hän työskenteli puolue- ja hallintoelimissä.
Feferin ensimmäiset runot ilmestyivät vuonna 1919 ja ensimmäinen runokokoelma Špener (”Lastuja”) vuonna 1922. Kokoelma Vegn zih un azoine vi ih (”Itsestäni ja itseni kaltaisista”, 1924) teki hänestä yhden Neuvostoliiton tunnetuimmista jiddišinkielisistä runoilijoista. Fefer kirjoitti etupäässä ajankohtaista kansalaislyriikkaa sekä näytelmiä ja lastenrunoja. Toisen maailmansodan aikana hän laati muun muassa runoelman Šotns fun varšaver geto (”Varsovan geton varjot”) ja tunnetun Adolf Hitleriä pilkkaavan runon Ih bin a id (”Olen juutalainen”).
Fefer työskenteli aktiivisesti Ukrainan kirjailijaliitoissa, jiddišinkielisten lehtien toimituksissa ja kamppaili juutalaisten kulttuurilaitosten puolesta. Toisen maailmansodan aikana hän toimi Juutalaisen antifasistisen komitean jäsenenä ja vuodesta 1945 sen sihteerinä. Vuonna 1943 hän kävi Solomon Mihoelsin kanssa Yhdysvalloissa, Kanadassa, Meksikossa ja Isossa-Britanniassa keräämässä rahaa Neuvostoliiton sotaponnisteluja varten. Samaan aikaan hän oli myös Neuvostoliiton turvallisuusministeriön agentti.
Runoilija pidätettiin Josif Stalinin juutalaisvastaisen kampanjan aikana joulukuussa 1948. Jo tätä ennen hänet oli pakotettu antamaan vääriä todistuksia muista Juutalaisen antifasistisen komitean jäsenistä. Oikeudenkäynnissä Fefer irtisanoutui todistajanlausunnoistaan. Hänet tuomittiin kuolemaan ja ammuttiin nationalismista ja vakoilusta syytettynä. Feferin maine puhdistettiin vuonna 1955. Hänen venäjänkielisiä runovalikoimiaan alettiin julkaista uudestaan 1950-luvun lopussa.
Induktiosilmukka

Induktiosilmukasta ilmoittava kyltti linja-autossa.
Induktiosilmukka on sähkömagneettisen kentän siirtämiseen ja havaitsemiseen käytetty laite, jonka toiminta perustuu siihen, että muuttuva magneettikenttä indusoi sähköjohtoon jännitteen ja vastaavasti silmukassa kulkevan sähkövirran muutos synnyttää silmukan sisään muuttuvan magneettikentän. Induktiosilmukkaa käytetään muun muassa äänen siirrossa, metallinpaljastimissa ja  liikkuvan ajoneuvon havaitsemiseen tiehen upotetun silmukan avulla.
Induktiosilmukka on yleisesti käytössä oleva huonokuuloisten apuväline, jolla julkisissa tiloissa kuulutukset, puheet tai muu ohjelma välitetään langattomasti suoraan kuulolaitteeseen. Tällä vähennetään huonon akustiikan ja taustamelun vaikutusta kuunteluolosuhteisiin. Induktiosilmukoita on yleisesti kirkoissa, isoissa auditorioissa tai palvelupisteissä.   Myös puhelinyhteys voidaan välittää puhelimesta kuulokojeeseen induktiosilmukan avulla.
Induktiosilmukka kuulon apuvälineenä

Induktiosilmukkatyyppejä ovat  huonesilmukka, palvelupistesilmukka, kaulasilmukka ja tyynysilmukka. Yhteistä kaikille silmukkatyypeille on, että yhteys kuulolaitteesta silmukkaan ei vaadi johdinta, vaan signaali siirtyy langattomasti. Verrattuna kuulokkeisiin saadaan myös se hyöty, että kuulolaitteet on sovitettu käyttäjän oman kuulon tasoon, jolloin ääni kuuluu mahdollisimman tasapainoisesti.
Induktiosilmukkaan syötetään äänisignaali mikrofonin tai tilan/huoneiston äänentoistojärjestelmän kautta.
Induktiosilmukka kuulon apuvälineenä > Induktiosilmukka Suomen rakentamismääräyksissä

Suomen rakentamismääräyskokoelma velvoittaa asentamaan induktiosilmukan tai muun äänensiirtojärjestelmän kokoontumistiloihin, joissa on äänentoistojärjestelmä.
"3.3.1 Määräys
Katsomoiden, auditorioiden, juhla-, kokous- ja ravintolasalien, opetussalien ja -luokkien ja vastaavien kokoontumistilojen on sovelluttava myös liikkumis- ja toimimisesteisten käyttöön. Näihin tiloihin asennetussa äänentoistojärjestelmässä tulee olla myös tele-/induktiosilmukka tai muu äänensiirtojärjestelmä."
Induktiosilmukka kuulon apuvälineenä > SFS-EN 60118:4 standardi määrittelee induktiosilmukan

Induktiosilmukka on käytössä olevista äänensiirtojärjestelmistä ainoa, jonka toiminnalliset ominaisuudet on määritelty kansainvälisesti hyväksytyllä standardilla (IEC 60118-4:2014). Kuulolaitevalmistajat optimoivat kuulolaitteiden ominaisuudet tämän standardin perusteella. Hyvälaatuisen toiminnan kannalta on siis oleellista, että myös tiloihin asennetut induktiosilmukat täyttävät standardissa määritellyt vaatimukset, jolloin koko signaalin siirtotie toimii parhaalla mahdollisella tavalla. Suomessa tämä standardi on julkaistu nimellä SFS-EN 60118-4:en. Siinä määritellään yksiselitteisesti induktiosilmukkasignaalin laatuvaatimukset, silmukkajärjestelmän testaus ja merkinnät.
Hämärän vartija (elokuva)

| Hämärän vartija> A Scanner Darkly |
| --- | --- |

Ohjaaja:  Richard Linklater
Käsikirjoittaja:  Richard Linklater
Perustuu:  Philip K. Dickin romaaniin Hämärän vartija
Tuottaja:   Tommy Pallotta  Jonah Smith  Erwin Stoff  Anne Walker-McBay  Palmer West 
Säveltäjä:  Graham Reynolds
Kuvaaja:  Shane F. Kelly
Leikkaaja:  Sandra Adair
Pääosat:   Keanu Reeves  Robert Downey Jr.  Woody Harrelson  Winona Ryder 
Valmistustiedot
Valmistusmaa:  Yhdysvallat
Tuotantoyhtiö:   Warner Independent Pictures  Thousand Words  3 Art Entertainment  Detour Filmproduction  Section Eight Ltd. 
Levittäjä:  Warner Independent Pictures Netflix
Ensi-ilta:  2006
Kesto:  102 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Hämärän vartija (A Scanner Darkly) on vuonna 2006 ensi-iltansa saanut Richard Linklaterin ohjaama elokuva. Se perustuu Philip K. Dickin samannimiseen tieteisromaaniin. Elokuvan pääosissa ovat Keanu Reeves, Robert Downey, Jr., Woody Harrelson ja Winona Ryder.
Näyttelijöitä

| 0 | 1 | 2 |
| --- | --- | --- |
|  Rory Cochrane  | … |  Charles Freck   |
|  Robert Downey Jr.  | … |  James Barris   |
|  Mitch Baker  | … |  Brown Bear Lodge Host   |
|  Keanu Reeves  | … |  Bob Arctor   |
|  Sean Allen  | … |  Fred Scramble (äänirooli)   |
|  Mark Turner  | … |  Hank Scramble (äänirooli)   |
|  Cliff Haby  | … |  ääni päämajasta (äänirooli)   |
|  Steven Chester Prince  | … |  poliisi   |
|  Winona Ryder  | … |  Donna Hawthorne   |
|  Natasha Janina Valdez  | … |  tarjoilija   |
|  Woody Harrelson  | … |  Ernie   |
Hämärätarinoita

Hämärätarinoita, alkuperäiseltä nimeltään "To Be Read at Dusk", on Charles Dickensin kirjoittama tarina. Se on julkaistu muun muassa Taija Kuulan suomentamana novellikokoelmassa BÖÖ! Maailman parhaita kummitustarinoita.
Ini Kamoze

| Ini Kamoze |
| --- | --- |
 Ini Kamoze vuonna 1998.
Henkilötiedot
Syntynyt: 9. lokakuuta 1957 (ikä 67) Port Maria, Jamaika
Muusikko
Laulukielet:  englanti
Aktiivisena:  1981-
Tyylilajit:  reggae, dancehall
Levy-yhtiöt:  9 SoundClik Columbia/SME Records EastWest Records Mango Records Island Records
Aiheesta muualla
www.inikamoze.com
  [ Muokkaa Wikidatassa ] [ ohje ]  
Cecil Campbell (s. 9. lokakuuta 1957 Port Maria, Jamaika), tunnetaan paremmin taiteilijanimellään Ini Kamoze, on jamaikalainen reggaemuusikko. Hänet tunnetaan parhaiten hänen vuonna 1994 ilmestyneestä hittikappaleestaan "Here Comes the Hotstepper", joka nousi Yhdysvaltain Billboard Hot 100 -listan kärkeen. Hän sai myös suosiota, kun hänen kappalettaan "World a music" samplattiin reggaeartisti Damian Marleyn kappaleessa "Welcome to Jamrock".
Diskografia

Pirate (1984,  Mango Records)
Statement (1984,  Mango Records)
Ini Kamoze (1984,  Island Records)
Shocking Out (1988,  Greensleeves Records)
16 Vibes of Ini Kamoze (1992,  Sonic Sounds)
Here Comes the Hotstepper (1995,  Columbia/SME Records)
Lyrical Gangsta (1995,  East West America/Elektra Records)
Debut (2006,  9 Sound Clik)
51 50 Rule (2009,  9 Sound Clik)
Aiheesta muualla

Viralliset sivut
Ini Kamoze Myspacessa (englanniksi)
Vuoden 1934 jalkapallon maailmanmestaruuskilpailujen karsinnat

Vuoden 1934 jalkapallon maailmanmestaruuskilpailut olivat ensimmäiset joihin järjestettiin karsinnat osallistuvien maiden kesken. Ensimmäisiin MM-kilpailuihin vuonna 1930 maat osallistuivat FIFA:n kutsumina. Karsintoihin osallistui yhteensä 32 maata. Maat jaettiin 12 lohkoon siten että lohkoissa 1–8 pelasivat Euroopan maat, lohkoissa 9–11 Amerikan maat ja lohkossa 12 Afrikan ja Aasian maat.
Karsinnat > Lohko 1

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
|  Ruotsi  | 2 | 2 | 0 | 0 | 8 | 8 | 0 | 4 |
|  Liettua  | 1 | 0 | 0 | 1 | 0 | 2 | -2 | 0 |
|  Viro  | 1 | 0 | 0 | 1 | 2 | 6 | -4 | 0 |
Viron ja Liettuan välinen ottelu jätettiin merkityksettömänä pelaamatta. Ruotsi selviytyi MM-kilpailuihin.
Karsinnat > Lohko 2

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
|  Espanja | 2 | 2 | 0 | 0 | 11 | 1 | +10 | 4 |
|  Portugali  | 2 | 2 | 0 | 0 | 2 | 1 | +1 | 15 |
Espanja selviytyi MM-kilpailuihin.
Karsinnat > Lohko 3

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
|  Italia | 1 | 1 | 0 | 0 | 4 | 0 | +4 | 2 |
|  Kreikka | 1 | 0 | 0 | 1 | 0 | 4 | -4 | 0 |
Italia selviytyi MM-kilpailuihin.
Karsinnat > Lohko 4

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
|  Unkari  | 2 | 2 | 0 | 0 | 8 | 2 | +6 | 4 |
|  Itävalta  | 1 | 1 | 0 | 0 | 6 | 1 | +5 | 2 |
|  Bulgaria  | 3 | 0 | 0 | 3 | 3 | 14 | -11 | 0 |
Bulgaria luovutti ottelun Itävaltaa vastaan, ja Itävallan ja Unkarin keskinäinen ottelu jätettiin merkityksettömänä pelaamatta. Unkari ja Itävalta selviytyivät MM-kilpailuihin.
Karsinnat > Lohko 5

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
|  Tšekkoslovakia | 1 | 1 | 0 | 0 | 2 | 1 | +1 | 2 |
|  Puola | 1 | 0 | 0 | 1 | 1 | 2 | -1 | 0 |
Tšekkoslovakia selviytyi MM-kilpailuihin.
Karsinnat > Lohko 6

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
|  Sveitsi  | 2 | 1 | 1 | 0 | 4 | 2 | +2 | 3 |
|  Romania  | 2 | 1 | 0 | 1 | 2 | 3 | -1 | 2 |
|  Jugoslavia  | 2 | 0 | 1 | 1 | 3 | 4 | -1 | 1 |
Sveitsi ja Romania selviytyivät MM-kilpailuihin.
Karsinnat > Lohko 7

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
|  Alankomaat | 2 | 2 | 0 | 0 | 9 | 4 | +5 | 4 |
|  Belgia | 2 | 0 | 1 | 1 | 6 | 8 | -2 | 1 |
|  Irlannin vapaavaltio | 2 | 0 | 1 | 1 | 6 | 9 | -3 | 1 |
Alankomaat ja Belgia selviytyivät MM-kilpailuihin.
Karsinnat > Lohko 8

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
|  Saksa  | 1 | 1 | 0 | 0 | 9 | 1 | +8 | 2 |
|  Ranska  | 1 | 1 | 0 | 0 | 6 | 1 | +5 | 2 |
|  Luxemburg  | 2 | 0 | 0 | 2 | 2 | 15 | -13 | 0 |
Saksan ja Ranskan välinen ottelu jätettiin merkityksettömänä pelaamatta. Saksa ja Ranska selviytyivät MM-kilpailuihin.
Karsinnat > Lohko 9

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
 Brasilia : 0
 Peru : 0
Peru luopui ja Brasilia selviytyi otteluitta MM-kilpailuihin.
Karsinnat > Lohko 10

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
 Argentiina : 0
 Chile : 0
Chile luopui ja Argentiina selviytyi otteluitta MM-kilpailuihin.
Karsinnat > Lohko 11

1.kierros
|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
|  Kuuba | 3 | 2 | 1 | 0 | 10 | 2 | +8 | 5 |
|  Haiti | 3 | 0 | 1 | 2 | 2 | 10 | -8 | 1 |
Kuuba selviytyi toiselle kierrokselle.


2.kierros
|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
|  Meksiko | 3 | 3 | 0 | 0 | 12 | 3 | +9 | 6 |
|  Kuuba | 3 | 0 | 0 | 3 | 3 | 12 | -9 | 0 |
Meksiko selviytyi kolmannelle kierrokselle.


3.kierros
|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
|  Yhdysvallat | 1 | 1 | 0 | 0 | 4 | 2 | +2 | 2 |
|  Meksiko | 1 | 0 | 0 | 1 | 2 | 4 | -2 | 0 |
Yhdysvallat selviytyi MM-kilpailuihin.
Karsinnat > Lohko 12

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
|  Egypti  | 2 | 2 | 0 | 0 | 11 | 2 | +9 | 4 |
|  Palestiinan brittiläinen mandaatti | 2 | 0 | 0 | 2 | 2 | 11 | -9 | 0 |
 Turkki : 0
Turkki luopui karsinnoista.
Egypti selviytyi MM-kilpailuihin.
Irna Phillips

| Irna Phillips> Henkilötiedot |
| --- | --- |
Syntynyt: 1. heinäkuuta 1901 Chicago, Illinois
Kuollut: 22. joulukuuta 1973 (72 vuotta) Chicago, Illinois
Kansalaisuus:  Yhdysvallat
Ammatti:  käsikirjoittaja
Aiheesta muualla
IMDb
Irna Phillips (1. heinäkuuta 1901 Chicago, Illinois – 22. joulukuuta 1973 Chicago, Illinois) oli yhdysvaltalainen radio- ja televisiokäsikirjoittaja jota pidetään saippuaoopperoiden keksijänä ja kehittäjänä, ja häntä nimitettiin saippuan kuningattereksi (Queen of Soaps).
Ura

Phillips työskenteli opettajana ennen kun 1930-luvulla aloitti radiossa käsikirjoittajana. Hänen WGN-radioasemalle käsikirjottamansa Painted Dreams (1930), oli ensimmäinen hänen luomansa saippuasarja, ja sitä alettiin lähettää kaikkialla Yhdysvalloissa vuonna 1932. Hän kehitti sarjan saaman menestyksen myötä useita muita sarjoja, ja oli tuottelias kirjoittaja joka kirjoitti viittä eri saippuasarjaa vuonna 1943, ja hänen laskettiin siihen asti kirjoittaneen vuosittain noin kaksi miljoonaa sanaa. Hän kehitti sarjoista sellaisia että ne vetosivat yhdysvaltalaisiin kotiäiteihin, ja muokkasi tarinat sellaisiksi että ne myös edistivät sponsoreiden tuotteiden myyntiä. Hän myös kehitti jaksojen loppuun kohdan joka jätti sen roikkumaan niin että jatko selvisi vain kuuntelemalla seuraavan jakson. Phillips siirtyi television puolelle 1950-luvun alussa kun televisiosta tuli yksi tärkeimmistä Yhdysvaltain viestintä- ja viihdevälineistä. Eräs Phillipsin kehittämistä sarjoista oli Guiding Light joka alkoi vuonna 1937 radiossa, ja jatkui televisiossa vuoteen 2009 asti. Se on pisimpään Yhdysvalloissa tehty sarja, joka jatkui yli 72 vuotta.
Hänet tunnetaan muun muassa käsikirjoittamistaan televisiosarjoista:
Another World (1964–1999)
As the World Turns (1956–2010)
Päivien viemää (1965–)
The Brighter Day (1948–1956 radiossa ja 1954–1962 televisiossa)
Guiding Light (1937–1956 radiossa ja 1952–2009 televisiossa)
Love is a Many Splendored Thing (1967–1973)
Our Private World (1965).
Lähde:
Yksityiselämä

Phillips ei mennyt naimisiin, mutta adoptoi kaksi lasta, Thomasin vuonna 1943 ja Katherinen vuonna 1944. Hänen tyttärensä alkoi myös television käsikirjoittajaksi.
Aiheesta muualla

Irna Phillips NNDB. Viitattu 17.9.2023. (englanniksi)
Iga

Iga voi tarkoittaa seuraavia:
Iga, Japanin Mien prefektuurin kaupunki
Igan provinssi, Japanin entinen provinssi
Iga-ryū, ninjutsun koulukunta
Immunoglobuliini A
International Gay Association, IGA; nykyään International Lesbian, Gay, Bisexual, Trans and Intersex Association (ILGA)
International Island Games Association, IGA
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Iga”, voi hakea sivunnimihaulla, laajalla sivunnimihaulla tai tekstihaulla.
Inkere

Inkere (ven. Ижора, Ižora) on entinen inkeriläinen seurakunta Inkereenjoen alajuoksulla Pietarin eteläpuolella. Seurakunnan väkiluku oli 3550 (1928). Väestö oli enimmäkseen äyrämöisiä. Seurakuntaan kuului 22 puhtaasti suomenkielistä kylää. Entisen seurakunnan alueella sijaitsevat myös seuraavat suuret teollisuustaajamat: Ust'-Ižora (Усть-Ижора), Kolpina, Punaporu, Pella ja Uljana (Uljanovka / Ульяновка) sekä pienemmät taajamat: Lomkka, Pontonnaja (Понтонная) ja Sapjornaja (Сапёрная).
Historia

Inkereen seurakunta perustettiin 1623-1626. Viimeisin kirkko rakennettiin 1839 ja suljettiin 1937. Osa seurakunnasta joutui toisessa maailmansodassa Leningradin saarron sisäpuolelle ja osa taas saksalaisten puolelle. Ne jotka jäivät saarron sisäpuolelle, lähetettiin 1942 muualle Neuvostoliittoon, kun taas saksalaisten käsiin jääneet siirrettiin Suomeen. Rintama asettui Inkereen kylien keskelle ja alueella käytiin ankaria taisteluja. Rintaman lähellä suuri osa siviileistä  sai surmansa tai nääntyi nälkään ja tauteihin. Toisen maailmansodan jälkeen osa Inkereestä asutettiin venäläisellä väestöllä ja Suomesta Neuvostoliittoon palanneet karkotettiin venäjänkielisille alueille. Useimmat Inkereen kylät jäivät kuitenkin sodan jälkeen lopullisesti autioiksi.
Kylät

Hävinneet kylät kursivoitu.
Anola (Аннолово), Aroteppola, Hapoisi (Taskopsina, Таскобщина), Hovinmäki (Старая Мыза), Isoran Lopotti (Ям-Ижора), Iisakkala (Феклистово), Ивановское), Kapasi (Корделево), Kavattila (Niippola), Kirtsala (Кирцалово), Kissala (Черная Речка), Kortela (Корделево), Koski (Большие Пороги), Lankila (Лангелево), Masala (Мазалово), Mokkola (Мокколово), Montila (Монделево), Niippola, Olosi (Olosinmäki / Самсоновка), Papusi (Пабузи), Petrovsina (Петровщина), Pokrova (Покровское), Porkkasi (Кирцалово), Possai (Федоровское), Potola (Подолово), Putrola (Мазалово), Putronmäki (Мазалово), Puusta (Пустынка), Rahikkala (Райколово), Riihikylä (Путролово), Saahosi (Захожы), Soinila (Симанкина), Suomen Jerttova (Большое Гертово), Tuomaala (Петровщина), Tusinansuu (Усть-Тосна), Uusi-Kallila, Vanha-Kallila, Voiskorova (Войскорово)
Italia in Miniatura

Yleisnäkymä puistosta
Venetsia
Italia in Miniatura on Italiassa Riminin kunnan alueella sijaitseva teemapuisto, jossa esitellään Italian nähtävyyksiä pienoiskoossa.
Puisto on perustettu vuonna 1970, ja siellä käy vuosittain yli 500 000 vierailijaa. Alue on 85 000 neliömetrin kokoinen. Pienoismalleja alueella on nähtävillä 273 kappaletta. Suurin osa pienoismalleista on tehty mittakaavojen 1:25 ja 1:50 välillä. Tämän lisäksi aluetta kiertää 730 metriä pitkä monorail-rata.
Aiheesta muualla

www.italiainminiatura.com
Jasmin Kiiski

Jasmin Kiiski (s. 29. heinäkuuta 1997) on suomalainen ringettepelaaja. Hän voitti Suomen maajoukkueen pelaajana maailmanmestaruuden vuonna 2022. Hän pelasi alle 20-vuotiaiden MM-kilpailuissa vuodenvaihteessa 2015–2016.
Kiiski on lähtöisin Laitilan Jyskeestä, jota hän edusti myös SM-sarjassa kaudella 2021–2022. Hänen muita SM-sarjajoukkueitaan ovat olleet Luvian Kiekko -82 kaudella 2014–2015 sekä raisiolainen RNK Flyers kausina 2016–2018, 2019–2021 ja 2022–2023. Viimeksi mainitulla kaudella hän voitti Suomen-mestaruuden ja hänet palkittiin Katja Kortesoja -palkinnolla vuoden reiluimpana pelaajana.
Itsy Bitsy Teenie Weenie Yellow Polkadot Bikini

| ”Itsy Bitsy Teenie Weenie Yellow Polka Dot Bikini” Brian Hyland |
| --- | --- | --- |

Singlen tiedot
 Albumilta: The Bashful Blond
 B-puoli: ”Don’t Dilly Dally, Sally”
 Julkaistu: 1960
 Tekijä(t): Paul Vance, Lee Pockriss
 Kesto: 02.19
 Levy-yhtiö: Leader/Kapp
Brian Hylandin muut singlet
| ”Rosemary” 1959 | ”Itsy Bitsy Teenie Weenie Yellow Polkadot Bikini” 1960 | ”Four Little Heels (The Clickety Clack Song)” 1960 |
Itsy Bitsy Teenie Weenie Yellow Polkadot Bikini on alun perin Brian Hylandin levyttämä musiikkikappale, joka nousi vuonna 1960 Yhdysvaltain Billboard Hot 100 -listan kärkeen ja Britannian singlelistan kahdeksanneksi.
Ulkomaiset versiot

Ruotsalainen Lill-Babs levytti samana vuonna. 
Kappaleen levytti suomeksi vuonna 1961 Pirkko Mannola nimellä ”Pikku pikku bikinissä”. Kappaleen ovat levyttäneet monet muutkin suomalaisartistit.
Ilie Năstase

| Ilie Năstase |
| --- | --- |

Henkilötiedot
Syntynyt: 19. heinäkuuta 1946 (ikä 78) Bukarest, Romania
Tennispelaaja
Pituus:  183  cm
Paino:  75 kg
Kätisyys:  oikeakätisyys
Ammattilaisena:  1969–
Palkintorahat:  2 076 670 USD
Kaksinpeli
Voitot/tappiot:  886–332
Nelinpeli
Voitot/tappiot:  479–208
Aiheesta muualla
ITF
ATP
Ilie Năstase (s. 19. heinäkuuta 1946 Bukarest, Romania) on romanialainen tennispelaaja, joka oli maailmanlistan ykköspelaaja vuosina 1973–1974. Năstase voitti urallaan kaksinpelissä 57 ATP-turnausta, menestystä tuli etenkin hänen huippuvuosinaan 1972–1973.
Tämän lisäksi Năstasella on kaksi Grand Slam -voittoa (US Openista 1972 ja Ranskan avoimista 1973). Năstase ja Jimmy Connors tunnettiin aikanaan hyvinä ystävinä, ja he pelasivatkin yhdessä erittäin paljon nelinpeliturnauksia.
Tennis-lehti on rankannut Năstasen maailman 28. parhaaksi pelaajaksi kautta aikojen.
Năstase tuli tunnetuksi myös oikuttelustaan ja riidoistaan tennistuomareiden kanssa.
Grand Slamit > Voitot (2)

| Vuosi | Turnaus | Vastustaja loppuottelussa | Tulos |
| --- | --- | --- | --- |
| 1972 | Yhdysvaltain avoimet |  Arthur Ashe | 3–6, 6–3, 6–7, 6–4, 6–3 |
| 1973 | Ranskan avoimet |  Nikola Pilić | 6–3, 6–3, 6–0 |
Grand Slamit > Finaalit (3)

| Vuosi | Turnaus | Vastustaja loppuottelussa | Tulos |
| --- | --- | --- | --- |
| 1971 | Ranskan avoimet |  Jan Kodeš | 6–8, 2–6, 6–2, 5–7 |
| 1972 | Wimbledon |  Stan Smith | 4–6, 6–3, 6–3, 4–6, 7–5 |
| 1976 | Wimbledon |  Björn Borg | 6–4, 6–2, 9–7 |